গাজীপুর, ২৬ জুন (জাস্ট নিউজ) : গাজীপুর সিটি করপোরেশন নির্বাচনে প্রশাসনের পক্ষ থেকে নানা নিষেধাজ্ঞা আরোপ করা হয়েছে। নির্বাচন কমিশনের পক্ষ থেকে জানানো হয়েছে, নির্বাচনী সংবাদ কাভার করার সময় প্রিজাইডিং অফিসারের অনুমতি ছাড়া ভোট কক্ষে প্রবেশ করা যাবে না। তবে অনুমতি সাপেক্ষে স্বল্প সময়ের জন্য ভোট কক্ষের ভেতর প্রবেশ করতে পারবেন এবং ভোট গ্রহণ কার্যক্রমের ছবি ভিডিও করতে পারবেন। নির্বাচন সংশ্লিষ্ট কর্মকর্তাদের কাজে হস্তক্ষেপ করতে পারবেন না সাংবাদিকরা। কোনও প্রকার নির্বাচনী উপকরণ স্পর্শ বা অপসারণ করতে পারবেন না। নির্বাচনে প্রার্থী বা কোনো রাজনৈতিক দলের পক্ষে বা বিপক্ষে যে কোনো ধরনের কর্মকাণ্ড থেকে বিরত থাকবেন।